АҞӘА, ԥхынгәы 20 - Sputnik. Аԥсны иҟоу Урыстәыла Аладатәи арратә округ аруаа арадиоелектронтә шьаҽреи аԥшыхәреи рымҩаԥгаразы астанциақәа аус дыруны, инарыгӡо ршьаҿақәа еиқәыршәаны рҽазыҟарҵеит аполигон "Гәдоуҭа" аҟны, абри атәы аанацҳауеит Урыстәыла аладатәи арратә округ апресс-маҵзура.
Арадиоелектронтә ҿагылара аҟәшақәа рыхиара агәаҭара аҳәаақәа ирҭагӡаны Аԥсны иҟоу Урыстәыла аладатәи арратә округ аруаа иаԥдырҟәҟәааит аԥырҩы дызҭам ахархәагақәа "ржәылара".
Аҟазауаа ахарантә адронқәа шьақәырҟьеит.
"Арадиолокациатә ҟәшақәа иԥыруаз ацәҟьарақәа рыҟазааразы арадиоелектронтә ҿагылара аҟәшақәа рахь адырра ҟарҵеит. Арадиоелектронтә ҿагылара аҟәшақәа рыхиара агәаҭара аҳәаақәа ирҭагӡаны иқәгылан 300-ҩык рҟынӡа аҟазауаа, 20 ак арратә техника" ҳәа аҳәоит Урыстәыла аладатәи арратә округ апресс-маҵзура.
Ԥхынгәы 17 рзы Урыстәыла ахада Владимир Путин иаалырҟьаны адҵа ҟаиҵеит Аладатәии Мраҭашәаратәи арратә округқәа разыҟаҵашьа гәаҭазарц.
Агәаҭарақәа раан иазԥхьагәаҭоуп урыстәылатәи ар Урыстәыла алада-мраҭашәаратәи ахәҭа ашәарҭадара шеиқәдыршәо ахәшьара аҭареи цәыббрамзазы имҩаԥысраны иҟоу аҽазыҟаҵарақәа ишазыхиоу агәаҭареи. Аҽазыҟаҵарақәа зегьs мҩаԥысуеит асанитартә, аепидемиологиатә, аекологиатә шәарҭадара иқәныҟәаны.
Иара убас шәаԥхьар ҟалоит:
- Путин иаалырҟьаны ар разыҟаҵашьа гәаҭатәуп ҳәа рылеиҳәеит